**ΔΕΛΤΙΟ ΤΥΠΟΥ**

«ΟΛΓΑ» ΘΕΑΤΡΙΚΗ ΠΑΡΑΣΤΑΣΗ| ΠΟΛΙΤΙΣΤΙΚΟ ΚΕΝΤΡΟ «ΑΛΕΞΑΝΔΡΟΣ»

Το Κέντρο Πολιτισμού της Περιφέρειας Κεντρικής Μακεδονίας διοργανώνει και παρουσιάζει την θεατρική Παράσταση «ΟΛΓΑ» του Μιχάλη Κοβανίδη, μια παραγωγή του ΔΗ.ΠΕ.ΘΕ Σερρών, σε σκηνοθεσία – ερμηνεία Καλλιόπης Ευαγγελίδου

Σάββατο 16 Φεβρουαρίου 2019| Σάββατο 13 Απριλίου 2019 | Ώρα 21:00 |ΕΙΣΟΔΟΣ ΕΛΕΥΘΕΡΗ

Αντί εισιτηρίου θα συλλέγονται: τρόφιμα μακράς διαρκείας, χαρτικά – απορρυπαντικά – είδη προσωπικής υγιεινής , υπέρ της «ΑΡΩΓΗΣ ΘΕΣΣΑΛΟΝΙΚΗΣ»

****

Περίληψη

***….Αυτός ο κόσμος, λες και χρειάζεται τους αμαρτωλούς για να υπάρξουν οι Άγιοι…***

Μια παράσταση με θέμα τη βία μέσα στην οικογένεια.

Ένας γυναικείος μονόλογος με απρόβλεπτη εξέλιξη στα όρια της λογικής και της τρέλας.

«Όλγα», είναι η γυναίκα που περιμένει τον γιο της από το νηπιαγωγείο, η γυναίκα που πίνει βιαστικά τον καφέ της και κρύβει τα μάτια της. Έχει φως και σκοτάδι στη ματιά της, παλεύει με σκιές και την τρομάζει το έντονο φως. Ψάχνει τις λέξεις που «πεταρίζουν» σαν μικροσκοπικές νυχτερίδες στο μυαλό της. Κείμενο που «διαβάζει» ανθρώπινες καταστάσεις, με χιούμορ και ανατροπές.

«Όλγα» του Μιχάλη Κοβανίδη

Παραγωγή ΔΗ.ΠΕ.ΘΕ Σερρών

Σκηνοθεσία - Ερμηνεία: Καλλιόπη Ευαγγελίδου

Σκηνικά: Λιάνα Σπυριδωνίδου

Μουσική: Κωνσταντίνος Ευαγγελίδης

Φωτισμοί: Μιχάλης Κουβόπουλος

ΔΙΟΡΓΑΝΩΣΗ-ΣΥΜΠΑΡΑΓΩΓΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟΙ ΕΠΙΚΟΙΝΩΝΙΑΣ:



|  |  |
| --- | --- |
|  |  |